Diari Oficial de la Generalitat Valenciana


Sumari del DOGV 4204, del 06-03-2002 (2002/2219)

Informació pública de la suspensió del procediment del programa per al desenvolupament de l'actuació integrada, acompanyat de pla parcial, corresponent a l'àmbit del sector 03-SUI, promogut per la mercantil Polígono Industrial Via Augusta, SL.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4204

Data del DOGV
:   06-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2219


Organisme emissor
:   Ajuntament de Castelló de la Plana

Tipus de document
:   Anunci

Informació pública de la suspensió del procediment del programa per al desenvolupament de l'actuació integrada, acompanyat de pla parcial, corresponent a l'àmbit del sector 03-SUI, promogut per la mercantil Polígono Industrial Via Augusta, SL. [2002/A2219]
  
L'Alcaldia, en el dia d'avui, ha dictat el següent
  
Decret
  
Vist l'escrit presentat per la mercantil Cerámicas Peñarroya, SA, l'11 de febrer de 2002, en què en la seua qualitat de promotora del programa per al desenvolupament de l'actuació integrada, acompanyat de pla parcial, corresponent a l'àmbit del sector 03-SUI del Pla General d'Ordenació Urbana de Castelló de la Plana, sol·licita la suspensió del programa presentat per al mateix àmbit per la mercantil Polígono Industrial Via Augusta, SL, acompanyat de pla parcial.
  
Resultant que la mercantil Cerámicas Peñarroya, SA, va presentar el programa anteriorment indicat amb subjecció a la publicitat establida en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, efectuant-se, en el seu dia, l'obertura de proposicions juridicoeconòmiques i que, amb posterioritat a tot això i pendent de recaure resolució en l'esmentat procediment, la mercantil Polígono Industrial Via Augusta, SL, ha promogut per al mateix àmbit un programa, acompanyat de pla parcial, acollint-se per a la seua tramesa al procediment simplificat establit en l'article 48 del text legal abans indicat, havent publicat un anunci en el Diari Oficial de la Generalitat Valenciana número 4.171, corresponent al 18 de gener de 2002.
  
Considerant que, com existeix un procediment iniciat per a un àmbit determinat sense que hi haja recaigut resolució, no s'escau trametre un altre procediment per al mateix àmbit; aquesta Alcaldia resol:
  
Primer. Suspendre el procediment del programa per al desenvolupament de l'actuació integrada de l'àmbit corresponent al sector 03-SUI promogut per la mercantil Polígono Industrial Via Augusta, SL, i, en conseqüència, l'acte d'obertura de proposicions juridicoeconòmiques que pogueren ser presentades en relació amb l'alternativa tècnica del programa suara esmentat, fins que recaiga resolució en el procediment iniciat amb anterioritat per la mercantil Cerámicas Peñarroya, SA, per al mateix àmbit.
  
Segon. Notificar aquesta resolució a ambdues mercantils, i
  
Tercer. Publicar aquesta resolució en un periòdic local i en el Diari Oficial de la Generalitat Valenciana.
  
Contra l'acte que es publica, que posa fi a la via administrativa, es pot interposar un recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases del Règim Local modificat per Llei 11/1999 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o alternativament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos (art. 52 de la Llei 7/1985, de 2 d'abril, Reguladora de les Bases de Règim Local, modificada per Llei 11/1999 i 10, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa). En aquest dos casos, el termini es computarà des de l'endemà d'aquell en què es publique en el Diari Oficial de la Generalitat Valenciana el present anunci.